Előterjesztés Zalakaros Város Önkormányzat Képviselőtestületének 2023. szeptember 21-én tartandó ülésére

Tárgy: 	150/3 hrsz-t magába foglaló tömb övezeti besorolásának vizsgálata, 
	előzetes döntés meghozatala

Az előterjesztést készítette: Bálizs Andrej, főépítész


Tisztelt Képviselőtestület!

Az alábbi előterjesztés a 150/3 hrsz területén nyugdíjas otthon létrehozását célozza meg a Zalakaros Város Képviselő-testületének 19/2015 (IX.11.) önkormányzati rendeletének módosításával

szabályozási terv kivonat

Előzmények
Zalakaros Város Önkormányzatához rendezési terv módosításának kérelme érkezett be 2023. 07. 31-én és 2023. 08. 08-án, ZK/3764/2023 és ZK/3863/2023-as főszámmal (1. és 2. melléklet). A jelenlegi övezeti besorolás – Üü-2 - nem teszi lehetővé az ingatlan új tulajdonosának nyugdíjas otthon funkció adaptálását, ezért kérelmet nyújtott be.

Jelenlegi állapot ismertetése
A korábbi Hotel Termál néven működő épület kihasználatlanságából fakadóan romló műszaki állapotot tükröz, állagmegőrzése időszerűvé vált, felújítása erősen ajánlott.

vizsgálattal, tervezéssel érintett területek (narancssárgával jelölt tömb)

Zalakaros Város lakossága igényli a telepítendő funkciót, tekintve, hogy nem csak Magyarország, de egész Európa lakossága elöregedő. A demográfiai változásokat lekövetendő, célszerű az adott funkciót a felhagyott épületekbe telepíteni. 

A tervezett felújítás, építés
A tulajdonos által vázolt funkciók a kérelemben jelölve vannak (2. melléklet). A keleti panzió épülete +2 szint ráépítést is kapna, így az övezeti normatívákat, paramétereket is vizsgálni kell.

A fenn vázolt építés, felújítás megkezdéséhez a településrendezési eszközök módosítása szükséges.
A tervezési díjat a tervezői ajánlatkérés során kapott tervezési díjak alapozzák meg.

Határozati javaslat:
A Képviselő-testület:
1. [bookmark: _GoBack]támogatja a településrendezési eszközök módosításának folyamatát, amennyiben a kérelmező vállalja a rendezési tervmódosítás költségének viselését, és erre az önkormányzattal településrendezési szerződést köt;
2. felhatalmazza a Polgármestert, hogy a településrendezési eszközök módosítása tárgyában tervezői ajánlatokat kérjen településtervezőktől.
3. A pénzügyi fedezet meghatározására a beérkezett ajánlatok ismeretében kerül sor.

Határidő:		azonnal 
Felelős:               	Novák Ferenc, polgármester
Operatív felelős: 	Bálizs Andrej, főépítész


Zalakaros, 2023. augusztus 31.					Novák Ferenc
 polgármester

